gl gl gl en gl ar lt gl gl it gl gl gl en so gl gl en gl gl gl gl gl gl en gl gl en gl en gl en gl en gl en gl en gl it de gl gl
O CONCELLO DE CERVO REFORMA A PLANTA DE ACCESO Á CASA DA CULTURA - NOVAS | Cervo
§  A Casa da Cultura pasará a ser máis accesible para as persoas con mobilidade reducida.
§  A actuación consta dun orzamento de máis de 33.000 euros
Cervo, 11 de novembro de 2021. O rexedor Alfonso Villares, a delegada de Cultura, Dolores García Caramés, e o concelleiro de Turismo, David Rodríguez  achegáronse ata as obras que se están executar na Casa da Cultura de San Ciprián.
A reforma consiste nunha mellora substancial no referente á funcionalidade na planta baixa do edificio, creando, en primeiro lugar, un acceso máis favorable ás persoas con mobilidade reducida. Tamén se efectuará unha renovación do pavimento, substituíndo o actual por unha superficie antideslizante que favoreza un uso non discriminatorio e máis seguro das instalacións.
O orzamento total desta actuación ascende aos 33.056,12 euros, subvencionados ao 90% pola Xunta de Galicia e o restante 10% polas arcas municipais.
Destaca Villares: “con esta obra conseguimos crear unha nova entrada ao edificio, que sexa máis cómoda para os usuarios da Casa da Cultura e, ademais, facilitamos o acceso a persoas con mobilidade reducida á instalación, ”. Engade tamén que “aproveitamos tamén para facer traballos na planta baixa que aporten unha maior funcionalidade ás instalacións, podendo aproveitar ó máximo o espazo dispoñible”.
Apunta a concelleira de cultura Dolores García Caramés que “grazas á aportación da Xunta de Galicia, conseguimos dotar á Casa da Cultura dun mellor acceso para todos os usuarios da instalación”.
Praza do Concello, s/n
Tel.: +34 982 557 777 - Fax : +34 982 557 729
O Concello de Cervo tamén está contigo nas redes sociais. Sigue toda a súa actualidade a través destas canles e participa!